section_heading: Vojna karijera
paragraph_text: Od 1901. zapovijeda satnijom i to najprije u 31., a potom u 63. pješačkoj pukovniji. Od studenog 1903. predaje vojnu povijest i strategiju u Ratnoj školi u Beču koju dužnost obnaša iduće tri godine, do studenog 1906., kada je ponovno raspoređen u na službu u operativni odjel Glavnog stožera. U međuvremenu je, u svibnju 1904., unaprijeđen u čin bojnika, dok čin potpukovnika dostiže u svibnju 1908. godine. U siječnju 1909. imenovan je zapovjednikom 19. pješačke pukovnije koju dužnost obnaša do prosinca 1911. godine. Tijekom službe u 19. pješačkoj pukovniji, u lipnju 1911., promaknut je u čin pukovnika. U prosincu 1911. imenovan je pobočnikom i predstojnikom vojnog ureda prijestolonasljednika nadvojvode Franje Ferdinanda. U tom svojstvu prati prijestolonasljednika na putu u Sarajevo gdje je očevidac pogibije Franje Ferdinanda u atentatu.Bardolff von, Carl Freiherr Dr., Österreichisches Staatsarchiv, pristupljeno 19. prosinca 2021.